Mehkemeya Heqanê Merdiman a Ewropa (MHME) hukm kerd ke hemserêko verên ê Poroyî yê HDP’yî Selahattîn Demîrtaşo ke zîndan de sey rehîn yeno tepiştene,  heqê îfadeyê azadîye yê ci amo binpaykerdene û nê semedî ra ceza daye Tirkîya.
Goreyê naye ganî Tirkîya 2 hezar Euro seba tazmînatê manevî û hezar Euro zî seba masrafanê mehkemaye bido Demîrtaşî. Demîrtaş 5’ê Temmuz a 2005’î de gama ke îdarekarê Komaleya Heqanê Merdiman (ÎHD) bi  Roj TV rê qisey kerdbi û rîyê nê qiseykerdişî ra bi îdîaya ‘Propagandaya rêxistene’ amebi sucdarkerdene.
